പരിശുദ്ധ ഖുർആൻ/തീൻ
അത്തിയും, ഒലീവും, 

 സീനാപർവ്വതവും, 

 നിർഭയത്വമുള്ള ഈ രാജ്യവും തന്നെയാണ സത്യം. 

 തീർച്ചയായും മനുഷ്യനെ നാം ഏറ്റവും നല്ല ഘടനയോടു കൂടി സൃഷ്ടിച്ചിരിക്കുന്നു. 

 പിന്നീട്‌ അവനെ നാം അധമരിൽ അധമനാക്കിത്തീർത്തു. 

 വിശ്വസിക്കുകയും സൽകർമ്മങ്ങൾ പ്രവർത്തിക്കുകയും ചെയ്തവരൊഴികെ. എന്നാൽ അവർക്കാകട്ടെ മുറിഞ്ഞ്‌ പോകാത്ത പ്രതിഫലമുണ്ടായിരിക്കും. 

 എന്നിരിക്കെ ഇതിന്‌ ശേഷം പരലോകത്തെ പ്രതിഫല നടപടിയുടെ കാര്യത്തിൽ ( നബിയേ, ) നിന്നെ നിഷേധിച്ചു തള്ളാൻ എന്ത്‌ ന്യായമാണുള്ളത്‌? 

 അല്ലാഹു വിധികർത്താക്കളിൽ വെച്ചു ഏറ്റവും വലിയ വിധികർത്താവല്ലയോ?